Diari Oficial de la Generalitat Valenciana


Sumari del DOGV 8388, del 21-09-2018 (2018/8718)

ACORD de 14 de setembre de 2018, del Consell, pel qual s'autoritza una transferència de crèdit del capítol 4 al 8 en el programa 513.30, Planificació, transport i logística, de la Conselleria d'Habitatge, Obres Públiques i Vertebració del Territori, per a la inclusió d'un projecte financer que done cobertura a la concessió d'un préstec a la societat Alta Velocitat Alacant. Node de Transport, SA (AVANT), per import de 150.768,50 euros. Expedient 08.003/18-093.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8388

Data del DOGV
:   21-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8718


Data del document
:   14-09-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 14 de setembre de 2018, del Consell, pel qual s'autoritza una transferència de crèdit del capítol 4 al 8 en el programa 513.30, Planificació, transport i logística, de la Conselleria d'Habitatge, Obres Públiques i Vertebració del Territori, per a la inclusió d'un projecte financer que done cobertura a la concessió d'un préstec a la societat Alta Velocitat Alacant. Node de Transport, SA (AVANT), per import de 150.768,50 euros. Expedient 08.003/18-093. [2018/8718]  
  
  
La Generalitat participa amb un 25 % en el capital social de la mercantil Alta Velocitat Alacant. Node de Transport, SA (AVANT), que es va constituir en 2003 per a la remodelació de la xarxa arterial ferroviària de la ciutat d'Alacant, amb la finalitat de facilitar la coordinació de les actuacions corresponents al desenvolupament d'integració ferroviària i a la transformació urbanística derivada d'aquestes obres, que està participada, al seu torn, pel Grup Fomento (ADIF, ADIF AV i RENFE-Operadora) amb un 50 % i per l'Ajuntament d'Alacant amb el 25 % restant.  
  
En el Consell d'Administració d'aquesta empresa es va analitzar la seua manca de recursos econòmics per a fer front a les despeses operatives i a les seues obligacions de pagament. En haver mostrat els socis la seua voluntat de continuar en la societat i arribar a una solució, es va decidir estudiar un pla de viabilitat i un nou marc de compromisos, entenent com a necessari dotar de liquiditat AVANT, amb l'aportació, mitjançant la concessió d'un préstec participatiu a la societat, per import de 603.074 euros, de forma mancomunada en funció del percentatge de participació respectiu en el capital social. Per tant, l'import que correspon a la Generalitat és de 150.768,50 euros. El préstec esmentat té fixada com a data de venciment el 31 de desembre de 2031, sense perjudici de les amortitzacions parcials o totals que puga efectuar la Societat al llarg de la vigència del préstec.  
Per això, la Conselleria d'Habitatge, Obres Públiques i Vertebració del Territori proposa la inclusió del projecte financer PT059000, «Préstec a l'empresa pública AVANT. Finançament despeses operatives», en el capítol 8 del programa 513.30, Planificació, transport i logística, per import de 150.768,50 euros, mitjançant la transferència de disponibilitats existents en la línia de transferència T8284, «Aportació despeses corrents de la societat AVANT» del capítol 4 del mateix programa.  
  
A aquest efecte i en virtut del que es disposa en els articles 21 i 23 de la Llei 22/2017, de 29 de desembre, de pressupostos de la Generalitat per a l'exercici 2018, a proposta del conseller d'Hisenda i Model Econòmic, el Consell, prèvia deliberació, en la reunió de 14 de setembre de 2018,  
  
  
ACORDA  
  
Primer  
Autoritzar una minoració de crèdit en l'aplicació 21.51.54.144.09.7 per import de 150.768,50 euros, que implica la minoració de la línia de transferència T8284 d'acord amb el detall següent:  
Segon  
Autoritzar un augment de crèdit en l'aplicació 52.84.01.605.77.2 per import de 150.768,50 euros, que es destinen a la inclusió del projecte financer PT059000, «Préstec a l'empresa pública AVANT. Finançament de despeses operatives», que es dota amb aqueix mateix import.  
  
València, 14 de setembre de 2018  
  
La consellera secretària,  
MÓNICA OLTRA JARQUE